钦定古今图书集成/明伦汇编/官常典/第740卷 > 徐铭〈孙炳 灿〉
## 钦定古今图书集成/明伦汇编/官常典/第740卷 > 徐铭〈孙炳 灿〉

按《登州府志》：铭，慷慨有气节，以明经令真定，多善政，
陞大名府通判，致仕。正德间，刘六等倡乱攻邑城，铭
守东门，率众对敌三日夜，力尽城陷。贼拥铭索金，铭
曰：“清白吏，一敕之外无他物。”骂不绝口，遇害。事闻，旌
表忠节，给银营葬。后孙炳灿骂贼遇害，有祖风。